
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE STRAHONINEC ZA RAZDOBLJE 01.01.-30.06.2026.

Izvještaj o izvršenju financijskog plana sastoji se od općeg i posebnog dijela. Opći dio izvještaja sadrži: Sažetak Računa prihoda i rashoda i računa financiranja,izvršenje prihoda, rashoda i rezultata prema ekonomskoj klasifikaciji, izvršenje prihoda,rashoda i rezultata poslovanja prema izvorima financiranja,izvještaj o rashodima prema funkcijskoj klasifikaciji te preneseni rezultat poslovanja. Posebni dio uključuje izvršenje rashoda i izdataka po ekonomskoj i programskoj klasifikaciji te izvorima financiranja.

Ukupno ostvareni prihodi u izvještajnom razdoblju od 01.01.-30.06.2026. iznose 980.717,16 € što je za 15,01 % manje u odnosu na isto razdoblje prošle godine.U odnosu na prošlu godinu primljeno je više sredstava za sufinanciranje izvanučioničke nastave, prehranu učenika i produženi boravak zbog povećanja broja djece koja koriste uslugu. Također su povećane i plaće u odnosu na prošlu godinu, zbog povećanja osnovice plaće ali je sveukupno primljeno manje sredstava jer se projekt Energetske obnove škole (za koji su primljena sredstva u 2025.godini) najvećim dijelom provodio u 2025.godini,dok je u 2026.godini taj prihod izostao.Do 30.06.2026. ostvareno je 49,53% planiranih prihoda.

Ukupno ostvareni rashodi u razdoblju od 01.01.-30.06.2026. iznose 1.023.560,42 € što je za 32,08% manje nego u odnosu na isto razdoblje prošle godine. Ostvareno je 51,38 % planiranih rashoda. Evidentirano je smanjenje rashoda u odnosu na prošlu godinu jer su troškovi za energetsku obnovu škole većim dijelom realizirani u 2025.godini.

Iz sažetka računa prihoda i rashoda u izvještajnom razdoblju vidljiv je manjak prihoda u iznosu od 42.843,26 €, a preneseni manjak iz 2025.godine iznosi 144.005,70 €. Sa stanjem na dan 30.06.2026. ostvaren je ukupni manjak u iznosu od 186.848,96 €. Manjak prihoda odnosi se na Energetsku obnovu škole i plaće zaposlenika dospjele nakon 30.06.2026.
